G‘arb davlatlari koronavirus pandemiyasiga tayyormas bo‘lib chiqdi, dunyo iqtisodiy va siyosiy tub o‘zgarishlar ostonasida turibdi. Bunday fikrni Turkiya prezident Rajab Toyyib Erdo‘g‘an bildirdi. Foto: REUTERS “G‘arb davlatlari epidemiyadan jabr ko‘rganlarni o‘z ixtiyoriga tashlab qo‘ydi va o‘zlarini “kim qo‘lidan kelsa, o‘sha omon qolsin” prinsipi bo‘yicha tutmoqda. U yerda yillar davomida o‘z fuqarolari haqida qayg‘urilmagan, davlatning asosiy xizmatlari xususiy sektor ixtiyoriga topshirilgan. Endi Yevropa davlatlari ularni milliylashtirishga o‘tmoqda”, deb aytdi Erdo‘g‘an Anqaradagai matbuot anjumanida. “Biz global iqtisodiy, siyosiy va jamiyat tuzilishida tub o‘zgarishlar davriga kirmoqdamiz”, deb qo‘shimcha qilgan Erdo‘g‘an va avval epidemiyalar nafaqat og‘ir oqibatlarga, balki jiddiy siyosiy va iqtisodiy o‘zgarishlarga olib kelganini eslatib o‘tgan.